Təranə Əlidostu

Təranə Əlidostu (; ) — İran aktrisası.

 Həyatı 
Təranə Əlidostu İran futbol yığmasının oyunçusu Həmid Əlidostunun ailəsində anadan olmuşdur. Anası isə heykəltəraşlıqla məşğul olub. Təranənin kinematoqrafda debütü 17 yaşına təsadüf edir. O zaman Rəsul Sədr Əməlinin "Mən Təranəyəm, 15 yaşım var" filmində baş rolu ifa etmişdi. Bu roluna görə o, Lokarno Film Festivalında ən yaxşı aktrisa kimi "Gümüş bəbir" və Fəcr Beynəlxalq Film Festivalında "Büllur simurq" mükafatlarına layiq görülmüşdür. İkinci mükafata layiq görülən ən gənc ifaçı kimi tarixə düşüb.

Təranə Əlidostu tanınmış İran kinorejissoru Əsgər Fərhadi ilə sıx əməkdaşlıq edir. Aktrisa onun "Gözəl şəhər", "Atəşfəşanlıq çərşənbəsi", "Elli haqqında" və "Satıcı" filmlərində çəkilmişdir. Sonuncu filmdə ifa etdiyi rola görə 2016-cı ilin Kann Film Festivalında Ən yaxşı aktrisa nominasiyasına namizədlərdən biri olub. Aktrisa həmçinin, 2008-ci ildə İran kinosunun klassiki Abbas Kiyarüstəminin "Şirin" filminə çəkilərək kinozalda əyləşmiş yüzlərlə tamaşaçıdan birini ifa etmişdir.

Təranə Əlidostu kino ilə yanaşı, teatrda da fəaliyyət göstərir. 2017-ci ildə Donald Trampın yürütdüyü siyasətə etiraz əlaməti olaraq, "Oskar" mükafatının təqdimetmə mərasimində iştirakdan imtina etmişdir.

Təranə Əlidostu 2022-ci ilin dekabrında Məhsa Əmini etirazları iştirakçılarından birinin edamına həsr etdiyi instaqram paylaşımından sonra həbs olunmuşdur. Bu paylaşımında Əlidostu İran hakimiyyətinin fəaliyyətinə reaksiya verməyən beynəlxalq təşkilatları tənqid etmişdi. 3 həftədən sonra zaminə buraxılıb.

 Şəxsi həyatı 
Təranə Əlidostu ailəlidir. 2013-cü ildə qızı anadan olub.

 Filmoqrafiya 
İl Azərbaycanca adı  Orijinal adı  Rol2002  Mən Təranəyəm, 15 yaşım var    Təranə2004  Gözəl şəhər    Firuzə2006  Atəşfəşanlıq çərşənbəsi    Ruhi2008  Xanaan    Minə2008  Şirin    kinozaldakı tamaşaçı2008  Şübhə    Məhtab2009  Elli haqqında    Elli2012  Sadə hiylə    Leyla2012  Səkkizinci küçənin axırında    Nilufər2014  Nikah    Sənaz2014  Atom ürək    Sənaz2016  Satıcı    Rəna2022  Leylanın qardaşları    Leyla2022  Çıxma    Fərzanə

 İstinadlar 

 Xarici keçidlər 



Kateqoriya:İran aktrisaları
Kateqoriya:İran feministləri
Kateqoriya:İran tərcüməçiləri
Kateqoriya:XXI əsr aktrisaları